CELEX: 32012R1063
Language: mt
Date: 2012-11-13 00:00:00
Title: Regolament tal-Kummissjoni (UE) Nru 1063/2012 tat- 13 ta’ Novembru 2012 li jemenda r-Regolament (UE) Nru 142/2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE fir-rigward ta’ ċerti kampjuni u oġġetti li huma eżentati mill-verifiki veterinarji fil-fruntiera skont dik id-Direttiva  Test b’relevanza għaż-ŻEE

14.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 314/5
               
            REGOLAMENT TAL-KUMMISSJONI (UE) Nru 1063/2012
      tat-13 ta’ Novembru 2012
      li jemenda r-Regolament (UE) Nru 142/2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE fir-rigward ta’ ċerti kampjuni u oġġetti li huma eżentati mill-verifiki veterinarji fil-fruntiera skont dik id-Direttiva
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat r-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1) u b’mod partikolari l-Artikolu 21(6)(d) u l-Artikolu 40(b), (d) u (f) tiegħu,
      Billi:
      
                  (1)
               
               
                  Ir-Regolament (KE) Nru 1069/2009 jistabbilixxi regoli tas-saħħa pubblika u tal-annimali għall-prodotti sekondarji tal-annimali u derivati minnhom, sabiex jiġu evitati u minimizzati r-riskji għas-saħħa pubblika u tal-animali li ġejjin minn dawn il-prodotti. Is-suf u x-xagħar li jiġi minn annimali li ma jesebixxu l-ebda sinjal ta' mard li jittieħed mill-bniedem jew mill-annimali permezz ta' dak il-prodott għandhom jiġu ddikjarati bħala materjal tal-Kategorija 3, kif imsemmi fl-Artikolu 10(h) u (n) ta’ dak ir-Regolament.
               
            
                  (2)
               
               
                  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE fir-rigward ta’ ċerti kampjuni u oġġetti eżenti mill-kontrolli veterinarji fil-fruntiera skont dik id-Direttiva (2), fost l-oħrajn jistabbilixxi regoli ta’ implimentazzjoni għat-tqegħid fis-suq tas-suf u x-xagħar.
               
            
                  (3)
               
               
                  Is-suf u x-xagħar nexfin u mhux trattati li jkunu magħluqin b’mod sikur f'pakketti ma jippreżentawx riskju ta' tixrid ta' mard, sakemm dawn il-pakketti jintbagħtu direttament lejn impjant li jipproduċi prodotti derivati biex jintużaw barra mill-katina tal-għalf jew lejn impjant li jwettaq operazzjonijiet intermedji b’kundizzjonijiet li jipprevjenu t-tixrid tal-aġenti patoġeniċi. L-Istati Membri għandu għalhekk ikollhom il-possibbiltà li jeżentaw lill-operaturi li jittrasportaw tali suf u xagħar mhux trattati direttament lejn l-impjant imsemmi hawn fuq, mill-obbligu li jagħmlu notifika kif jistipula l-Artikolu 23(1)(a) tar-Regolament (KE) Nru 1069/2009. L-Artikolu 20(4) tar-Regolament (UE) Nru 142/2011 għandu għalhekk jiġi emendat skont dan.
               
            
                  (4)
               
               
                  Il-Punt B tal-Kapitolu VII tal-Anness XIII mar-Regolament (UE) Nru 142/2011 jistabbilixxi l-punt aħħari tas-suf u tax-xagħar.
               
            
                  (5)
               
               
                  L-Artikolu 8.5.35 tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE) (3) jistipula lista ta’ proċeduri għall-inattivazzjoni tal-vajrus tal-marda tal-ilsien u d-dwiefer fis-suf u x-xagħar tal-annimali li jixtarru għall-użu industrijali.
               
            
                  (6)
               
               
                  Għaldaqstant, it-trattamenti attwali għat-tqegħid fis-suq fl-UE, kif ukoll għall-importazzjonijiet minn pajjiżi terzi, ta’ suf u xagħar stipulati fl-Artikolu 25(2) tar-Regolament (UE) Nru 142/2011, għandhom jiġu supplimentati bi proċeduri rikonoxxuti internazzjonalment għall-inattivazzjoni tal-vajrus tal-marda tal-ilsien u d-dwiefer fis-suf u x-xagħar tal-annimali li jixtarru għall-użu industrijali.
               
            
                  (7)
               
               
                  Madankollu, l-Istati Membri għandhom l-opportunità li jaċċettaw kwalunkwe metodu ieħor li jiżgura li wara t-trattament tas-suf u tax-xagħar ma jibqa’ l-ebda riskju inaċċettabbli, inkluż metodu ta’ ħasil fil-fabbrika li huwa differenti mill-istandards tal-OIE.
               
            
                  (8)
               
               
                  Suf u xagħar mhux trattati tal-annimali li jixtarru u li jkunu maħsuba għall-industrija tat-tessuti ma jippreżentawx riskju inaċċettabbli tas-saħħa tal-annimali, sakemm dawn ikunu prodotti minn annimali li jixtarru li jinżammu f'pajjiżi jew reġjuni elenkati fil-Parti 1 tal-Anness II mar-Regolament tal-Kummissjoni (UE) Nru 206/2010 tat-12 ta’ Marzu 2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja (4) u awtorizzati għall-importazzjoni fl-Unjoni Ewropea ta’ laħam frisk minn annimali li jixtarru, li ma jkunux suġġetti għall-garanziji supplimentari A u F imsemmija fih.
               
            
                  (9)
               
               
                  Barra minn hekk, il-pajjiż terz jew ir-reġjun minnu, minn fejn joriġinaw is-suf u x-xagħar għandhom ikunu ħielsa mill-marda tal-ilsien u d-dwiefer u, fil-każ ta’ suf u xagħar min-nagħaġ u l-mogħoż, mill-ġidri tan-nagħaġ u mill-ġidri tal-mogħoż f’konformità mal-kriterji ġenerali bażiċi elenkati fl-Anness II mad-Direttiva tal-Kunsill 2004/68/KE tas-26 ta’April 2004 li tistabbilixxi r-regoli tas-saħħa tal-annimali għall-importazzjoni lejn u t-tranżitu matul il-Komunità għal ċerti annimali ungulati ħajjin, u temenda d-Direttivi 90/426/KEE u 92/65/KEE u tħassar id-Direttiva 72/462/KEE (5).
               
            
                  (10)
               
               
                  Sabiex il-produtturi jkollhom firxa wiesgħa biżżejjed ta’ metodi u proċeduri biex inaqqsu r-riskji ppreżentati mill-kummerċ u l-importazzjoni tas-suf u x-xagħar, għandhom jiġu stabbiliti rekwiżiti kumplementari għat-tqegħid fis-suq ta’ suf u xagħar importat minn pajjiżi terzi mingħajr restrizzjonijiet skont ir-Regolament (UE) Nru 142/2011. L-Artikolu 25(2) tar-Regolament (UE) Nru 142/2011 għandu jiġi emendat skont dan.
               
            
                  (11)
               
               
                  Għal raġunjijiet ta’ ċarezza, ir-regoli dwar l-importazzjoni ta’ suf u xagħar mhux trattati, stipulati fir-ringiela 8 tat-Tabella 2 tat-Taqsima 1 tal-Kapitolu II tal-Anness XIV mar-Regolament (UE) Nru 142/2011, għandhom jiġu emendati kif xieraq.
               
            
                  (12)
               
               
                  L-annimali porċini huma suxxettibbli għat-trażmissjoni tal-mard, barra l-marda tal-ilsien u d-dwiefer, partikolarment id-deni Afrikan tal-ħnieżer, li jirrikjedu trattament speċjali tas-suf u x-xagħar prodott mill-annimali tal-ispeċi tal-porċini. It-tqegħid fis-suq u, konsegwentement, l-importazzjoni mill-pajjiżi terzi ta’ suf u xagħar tal-annimali porċini, għandhom għalhekk jiġu suġġetti għall-istess kondizzjonijiet li japplikaw għal-lanżit tal-ħnieżer. Il-Punt A(2) tal-Kapitolu VII tal-Anness XIII mar-Regolament (UE) Nru 142/2011 għandu għalhekk jiġi emendat kif xieraq.
               
            
                  (13)
               
               
                  It-trattamenti addizzjonali għas-suf u x-xagħar prodotti minn annimali għajr dawk mill-ispeċi tal-porċini, li jintbagħtu direttament lejn impjant li jipproduċi prodotti dervivati mis-suf u x-xagħar għall-industrija tat-tessuti, għandhom ikunu disponibbli wkoll għall-operaturi fl-Istati Membri. Il-Punt B tal-Kapitolu VII tal-Anness XIII mar-Regolament (UE) Nru 142/2011 għandu għalhekk jiġi ssupplimentat kif xieraq.
               
            
                  (14)
               
               
                  L-importazzjonijiet fl-Unjoni ta’ suf u xagħar mhux trattati minn pajjiżi terzi partikolari jew reġjuni minnhom, għandhom jiġu awtorizzati sakemm dawk jissodisfaw ir-rekwiżiti neċessarji u jkunu akkumpanjati minn dikjarazzjoni tal-importatur skont il-mudell stabbilit fl-Anness IV ma’ dan ir-Regolament. Dik id-dikjarazzjoni għandha tiġi ppreżentata f’wieħed mill-postijiet ta’ spezzjoni mal-fruntiera approvati mill-Unjoni u li huma elenkati fl-Anness I mad-Deċiżjoni tal-Kummissjoni 2009/821/KE tat-28 ta’ Settembru 2009 li tfassal lista approvata ta' postijiet ta' spezzjoni fuq il-fruntiera, li tistabbilixxi ċerti regoli dwar l-ispezzjonijiet mwettqa mill-esperti veternarji tal-Kummissjoni u tistabbilixxi l-unitajiet veterinarji fi TRACES (6), fejn għandhom isirulhom, bħala deroga mill-Artikolu 4(4) tad-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (7), il-verifiki tad-dokumenti stipulati fl-Artikolu 4(3) ta’ dik id-Direttiva.
               
            
                  (15)
               
               
                  Ir-Regolament (UE) Nru 142/2011 għandu jiġi emendat skont dan.
               
            
                  (16)
               
               
                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali.
               
            ADOTTAT DAN IR-REGOLAMENT:
      Artikolu 1
      Ir-Regolament (UE) Nru 142/2011 għandu jiġi emendat kif ġej:
      
                  (1)
               
               
                  L-Artikolu 20(4) jiġi sostitwit minn dan li ġej:
                  "4.   L-awtorità kompetenti tista’ teżenta lill-operaturi li ġejjin mill-obbligu li jagħmlu notifika, imsemmi fl-Artikolu 23(1)(a) tar-Regolament (KE) Nru 1069/2009:
                  
                              (a)
                           
                           
                              l-operaturi li jiġu f’kuntatt ma’ jew jiġġeneraw trofej tal-logħob jew preparazzjonijiet oħra msemmija fil-Kapitolu VI tal-Anness XII ma’ dan għal skopijiet privati jew mhux kummerċjali;
                           
                        
                              (b)
                           
                           
                              l-operaturi li jittrattaw jew jirranġaw il-kampjuni tar-riċerka jew dijanjostiċi għal skopijiet edukattivi;
                           
                        
                              (c)
                           
                           
                              l-operaturi li jittrasportaw suf u xagħar nexfin mhux trattati, sakemm dawn ikunu magħluqin b’mod sikur f’pakketti, u jintbagħtu direttament lejn impjant li jipproduċi prodotti derivati biex jintużaw barra mill-katina tal-għalf jew lejn impjant li jwettaq operazzjonijiet intermedji, b’kundizzjonijiet li jipprevjenu t-tixrid tal-aġenti patoġeniċi.”
                           
                        
            
                  (2)
               
               
                  L-Artikolu 25(2) jiġi sostitwit minn dan li ġej:
                  "2.   L-importazzjoni fl-Unjoni u t-tranżitu minnha ta’ dan li ġej, ma għandhomx jiġu suġġetti għal kundizzjonijiet tas-saħħa tal-annimali:
                  
                              (a)
                           
                           
                              is-suf u x-xagħar li jkun inħasel f’fabbrika jew li jkun ġie trattat b’metodu ieħor li jiżgura li jinqered kull riskju inaċċettabbli;
                           
                        
                              (b)
                           
                           
                              ferijiet li jkunu tnixxfu f’temperatura ambjentali ta’ 18 C għal perjodu ta’ tal-inqas jumejn f’umdità ta’ 55 %;
                           
                        
                              (c)
                           
                           
                              suf u xagħar prodotti mill-annimali għajr dawk mill-ispeċi tal-porċini, li jkunu ġew trattati permezz ta’ ħasil f’fabbrika li jikkonsisti mill-immersjoni tas-suf u x-xagħar f'serje ta' banjijiet bl-ilma, is-sapun u l-idrossidu tas-sodju jew l-idrossidu tal-potassju;
                           
                        
                              (d)
                           
                           
                              suf u xagħar prodotti minn annimali għajr dawk mill-ispeċi tal-porċini, li jintbagħtu direttament lejn impjant li jipproduċi prodotti derivati mis-suf u x-xagħar għall-industrija tat-tessuti u li jkunu ġew trattati b’tal-inqas wieħed mill-metodi li ġejjin:
                              
                                          —
                                       
                                       
                                          depilazzjoni kimika permezz ta’ ġir mitfi jew sulfid tas-sodju,
                                       
                                    
                                          —
                                       
                                       
                                          fumigazzjoni fil-formaldeid f’kumpartiment issiġillat ermetikament għal tal-inqas 24 siegħa,
                                       
                                    
                                          —
                                       
                                       
                                          għorik industrijali li jikkonsisti mill-immersjoni tas-suf u x-xagħar f’diterġent li jinħall fl-ilma f’temperatura li tinżamm bejn is-60 C u s-70 C,
                                       
                                    
                                          —
                                       
                                       
                                          ħażna, li tista’ tinkludi l-ħin tal-vjaġġ, f’temperatura ta’ 37 C għal tmint ijiem, f’temperatura ta’ 18 C għal 28 jum u f’temperatura ta’ 4 C għal 120 jum;
                                       
                                    
                        
                              (e)
                           
                           
                              suf u xagħar nexfin u magħluqa b’mod sikur f’pakketti, prodotti minn annimali għajr dawk mill-ispeċi tal-porċini, u li jkunu maħsuba biex jintbagħtu lejn impjant li jipproduċi prodotti derivati mis-suf u x-xagħar għall-industrija tat-tessuti u li jissodisfaw ir-rekwiżiti li ġejjin kollha:
                              
                                          (i)
                                       
                                       
                                          kienu prodott tal-inqas 21 jum qabel id-data tad-dħul fl-Unjoni miżmuma f’pajjiż terz jew reġjun minnu, li jkun
                                          
                                                      —
                                                   
                                                   
                                                      elenkat fil-Parti 1 tal-Anness II mar-Regolament (UE) Nru 206/2010 u awtorizzat għall-importazzjoni fl-Unjoni ta’ laħam frisk ta’ annimali li jixtarru mhux suġġetti għall-garanziji supplimentari A u F imsemmija fih,
                                                   
                                                
                                                      —
                                                   
                                                   
                                                      ħieles mill-marda tal-ilsien u d-dwiefer, u, fil-każ tas-suf u x-xagħar min-nagħaġ u l-mogħoż, mill-ġidri tan-nagħaġ u mill-ġidri tal-mogħoż konformi mal-kriterji ġenerali bażiċi elenkati fl-Anness II mad-Direttiva 2004/68/KE;
                                                   
                                                
                                    
                                          (ii)
                                       
                                       
                                          akkumpanjati minn dikjarazzjoni tal-importatur kif mitlub fil-Kapitolu 21 tal-Anness XV;
                                       
                                    
                                          (iii)
                                       
                                       
                                          ġew ippreżentati mill-operatur f’wieħed mill-postijiet ta’ spezzjoni mal-fruntiera approvati mill-Unjoni u li huma elenkati fl-Anness I mad-Deċiżjoni 2009/821/KE fejn ikunu għaddew b’mod sodisfaċenti mill-verifika tad-dokumenti li tkun saritilhom skont l-Artikolu 4(3) mad-Direttiva 97/78/KE.”
                                       
                                    
                        
            
                  (3)
               
               
                  Il-punti 31 u 32 tal-Anness I għandhom jiġu sostitwiti mit-test tal-Anness I ma’ dan ir-Regolament.
               
            
                  (4)
               
               
                  Il-punti A(2) u B tal-Kapitolu VII tal-Anness XIII għandhom jiġu emendati skont it-test fl-Anness II ta’ dan ir-Regolament.
               
            
                  (5)
               
               
                  Ir-Ringiela 8 tat-Tabella 2 tat-Taqsima 1 tal-Kapitolu II tal-Anness XIV għandha tiġi sostitwita mit-test fl-Anness III ma' dan ir-Regolament.
               
            
                  (6)
               
               
                  It-test tal-Anness IV ma’ dan ir-Regolament għandu jiżdied mal-Anness XV.
               
            Artikolu 2
      Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-13 ta’ Novembru 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 300, 14.11.2009, p. 1.
      
         (2)  ĠU L 54, 26.2.2011, p. 1.
      
         (3)  http://www.oie.int/index.php?id=169&L=0&htmfile=chapitre_1.8.5.htm
      
         (4)  ĠU L 73, 20.3.2010, p. 1.
      
         (5)  ĠU L 226, 25.6.2004, p. 128.
      
         (6)  ĠU L 296, 12.11.2009, p. 1.
      
         (7)  ĠU L 24, 30.1.1998, p. 9.
      
         ANNESS I
         Il-punti 31 u 32 tal-Anness I tar-Regolament (KE) Nru 142/2011 għandhom jiġu sostitwiti minn dan li ġej:
         
                     “31.
                  
                  
                     “suf mhux trattat” tfisser suf, minbarra suf li jkun:
                     
                                 (a)
                              
                              
                                 inħasel f'fabbrika;
                              
                           
                                 (b)
                              
                              
                                 inkiseb mill-ikkunzar;
                              
                           
                                 (c)
                              
                              
                                 ġie ttrattat b’metodu ieħor li jiżgura li ma jkunx baqa’ riskji mhux aċċettabbli;
                              
                           
                                 (d)
                              
                              
                                 ġie prodott minn annimali għajr dawk mill-ispeċi tal-porċini, u li jkun inħasel f’fabbrika permezz ta’ immersjoni tas-suf f’serje ta’ banjijiet bl-ilma, bis-sapun u bl-idrossidu tas-sodju jew l-idrossidu tal-potassju; jew
                              
                           
                                 (e)
                              
                              
                                 ġie prodott minn annimali għajr dawk mill-ispeċi tal-porċini, ikun maħsub biex jintbagħat direttament lejn impjant li jipproduċi prodotti derivati mis-suf għall-industrija tat-tessuti u li jkun sarlu tal-inqas wieħed minn dawn it-trattamenti li ġejjin:
                                 
                                             (i)
                                          
                                          
                                             depilazzjoni kimika permezz ta’ ġir mitfi jew sulfid tas-sodju;
                                          
                                       
                                             (ii)
                                          
                                          
                                             fumigazzjoni fil-formaldeid f’kumpartiment issiġillat ermetikament għal tal-inqas 24 siegħa;
                                          
                                       
                                             (iii)
                                          
                                          
                                             għorik industrijali li jikkonsisti mill-immersjoni tas-suf f’diterġent li jinħall fl-ilma f’temperatura li tinżamm bejn is-60 °C u s-70 °C;
                                          
                                       
                                             (iv)
                                          
                                          
                                             ħażna, li tista’ tinkludi l-ħin tal-vjaġġ, f’temperatura ta’ 37 °C għal tmint ijiem, f’temperatura ta’ 18 °C għal 28 jum jew f’temperatura ta’ 4 °C għal 120 jum;
                                          
                                       
                           
               
                     32.
                  
                  
                     “xagħar mhux trattat” tfisser xagħar, minbarra xagħar li jkun:
                     
                                 (a)
                              
                              
                                 inħasel f'fabbrika;
                              
                           
                                 (b)
                              
                              
                                 inkiseb mill-ikkunzar;
                              
                           
                                 (c)
                              
                              
                                 ġie ttrattat b’metodu ieħor li jiżgura li ma jkunx baqa’ riskji mhux aċċettabbli;
                              
                           
                                 (d)
                              
                              
                                 ġie prodott minn annimali għajr dawk mill-ispeċijiet tal-porċini, u li jkun inħasel f’fabbrika permezz ta’ immersjoni tax-xagħar f’serje ta’ banjijiet bl-ilma, bis-sapun u bil-idrossidu tas-sodju jew l-idrossidu tal-potassju; jew
                              
                           
                                 (e)
                              
                              
                                 ġie prodott minn annimali għajr dawk mill-ispeċijiet tal-porċini, ikun maħsub biex jintbagħat direttament lejn impjant li jipproduċi prodotti derivati mix-xagħar għall-industrija tat-tessuti u li jkun sarlu tal-inqas wieħed minn dawn it-trattamenti:
                                 
                                             (i)
                                          
                                          
                                             depilazzjoni kimika permezz ta’ ġir mitfi jew sulfid tas-sodju;
                                          
                                       
                                             (ii)
                                          
                                          
                                             fumigazzjoni fil-formaldeid f’kumpartiment issiġillat ermetikament għal tal-inqas 24 siegħa;
                                          
                                       
                                             (iii)
                                          
                                          
                                             għorik industrijali li jikkonsisti mill-immersjoni tax-xagħar f’diterġent li jinħall fl-ilma f’temperatura li tinżamm bejn is-60 °C u s-70 °C,
                                          
                                       
                                             (iv)
                                          
                                          
                                             ħażna, li tista’ tinkludi l-ħin tal-vjaġġ, f’temperatura ta’ 37 °C għal tmint ijiem, f’temperatura ta’ 18 °C għal 28 jum jew f’temperatura ta’ 4 °C għal 120 jum;”
                                          
                                       
                           
               
      
         ANNESS II
         Il-Kapitolu VII tal-Anness XIII mar-Regolament (UE) Nru 142/2011 għandu jiġi emendat kif ġej:
         
                     (1)
                  
                  
                     Il-frażi introduttorja tal-punt A(2) hija sostitwita minn dan li ġej:
                     
                                 "2.
                              
                              
                                 Ċaqliq ta’ lanżit tal-ħnieżer u suf u xagħar minn annimali tal-ispeċi tal-porċini minn reġjuni fejn id-deni Afrikan tal-ħnieżer huwa endemiku, għandu jiġi projbit barra mil-lanżit tal-ħnieżer u s-suf u x-xagħar tal-annimali tal-ispeċi tal-porċini li għandhom:".
                              
                           
               
                     (2)
                  
                  
                     Il-paragrafu li ġej jiżdied mal-punt B:
                     “Is-suf u x-xagħar prodotti minn annimali għajr dawk mill-ispeċi tal-porċini jistgħu jitqiegħdu fis-suq mingħajr restrizzjonijiet skont dan ir-Regolament, sakemm:
                     
                                 (a)
                              
                              
                                 dawn ikunu nħaslu f’fabbrika permezz ta’ immersjoni tas-suf u tax-xagħar f'serje ta’ banjijiet bl-ilma, bis-sapun u bl-idrossidu tas-sodju jew l-idrossidu tal-potassju; jew
                              
                           
                                 (b)
                              
                              
                                 ikunu ntbagħtu direttament lejn impjant li jipproduċi prodotti derivati mis-suf jew mix-xagħar għall-industrija tat-tessuti u t-tali suf jew xagħar ikun sarilhom tal-inqas wieħed minn dawn it-trattamenti:
                                 
                                             (i)
                                          
                                          
                                             depilazzjoni kimika permezz ta’ ġir mitfi jew sulfid tas-sodju;
                                          
                                       
                                             (ii)
                                          
                                          
                                             fumigazzjoni fil-formaldeid f’kumpartiment issiġillat ermetikament għal tal-inqas 24 siegħa;
                                          
                                       
                                             (iii)
                                          
                                          
                                             għorik industrijali li jikkonsisti mill-immersjoni tas-suf u x-xagħar f’diterġent li jinħall fl-ilma f’temperatura li tinżamm bejn is-60 C u s-70 C;
                                          
                                       
                                             (iv)
                                          
                                          
                                             ħażna, li tista’ tinkludi l-ħin tal-vjaġġ, f’temperatura ta’ 37 C għal tmint ijiem, f’temperatura ta’ 18 C għal 28 jum u f’temperatura ta’ 4 C għal 120 jum.”
                                          
                                       
                           
               
      
         ANNESS III
         Ir-Ringiela 8 tat-Tabella 2 tat-Taqsima 1 tal-Kapitolu II tal-Anness XIV mar-Regolament (UE) Nru 142/2011 tiġi sostitwita minn dan li ġej:
         
            
                        “8
                     
                     
                        Suf u xagħar mhux trattati prodotti minn annimali għajr dawk mill-ispeċi tal-porċini
                     
                     
                        Il-materjali tal-Kategorija 3 msemmija fl-Artikolu 10(h) u (n).
                     
                     
                        
                                    (1)
                                 
                                 
                                    Is-suf u x-xagħar nexfin u mhux trattati għandhom
                                    
                                                (a)
                                             
                                             
                                                ikunu magħluqin b’mod sikur f’pakketti; u
                                             
                                          
                                                (b)
                                             
                                             
                                                jintbagħtu direttament lejn impjant li jipproduċi prodotti derivati għal użu barra mill-katina tal-għalf, jew lejn impjant li jagħmel operazzjonijiet intermedji, b’kondizzjonijiet li ma jħallux it-tixrid tal-aġenti patoġeniċi.
                                             
                                          
                              
                     
                        
                                    (1)
                                 
                                 
                                    Kull pajjiż terz.
                                 
                              
                     
                        
                                    (1)
                                 
                                 
                                    Għal importazzjonijiet ta’ suf u xagħar mhux trattati, mhux meħtieġ ċertifikat tas-saħħa.
                                 
                              
                  
                        
                                    (2)
                                 
                                 
                                    Is-suf u x-xagħar huma suf u xagħar kif stipulat fl-Artikolu 25(2)(e).
                                 
                              
                     
                        
                                    (2)
                                 
                                 
                                    Pajjiż terz jew reġjun minnu
                                    
                                                (a)
                                             
                                             
                                                elenkat fil-Parti 1 tal-Anness II mar-Regolament (UE) Nru 206/2010 u awtorizzat għall-importazzjoni fl-Unjoni ta’ laħam frisk ta’ annimali li jixtarru mhux suġġetti għall-garanziji supplimentari A u F imsemmija fih; u
                                             
                                          
                                                (b)
                                             
                                             
                                                ħieles mill-marda tal-ilsien u d-dwiefer, u, fil-każ tas-suf u x-xagħar min-nagħaġ u l-mogħoż, mill-ġidri tan-nagħaġ u mill-ġidri tal-mogħoż f’konformità mal-kriterji ġenerali bażiċi elenkati fl-Anness II mad-Direttiva tal-Kunsill 2004/68/KE.
                                             
                                          
                              
                     
                        
                                    (2)
                                 
                                 
                                    Dikjarazzjoni mill-importatur skont il-Kapitolu 21 tal-Anness XV hija meħtieġa.”
                                 
                              
                  
      
      
         ANNESS IV
         Il-Kapitolu 21 li ġej jiżdied mal-Anness XV tar-Regolament (KE) Nru 142/2011:
         
            “KAPITOLU 21
            
               Dikjarazzjoni Mudell
            
            
               Dikjarazzjoni mill-importatur ta’ suf u xagħar mhux trattati, kif imsemmi fl-Artikolu 25(2)(e) għall-importazzjoni lejn l-Unjoni Ewropea
            
            
               
            Test ta 'immaġni
            
               Parti I: Dettalji tal-kunsinna mibgħuta
               PAJJIŻ:
               I.1. Kunsinnatur
               Isem
               Indirizz
               Nru tat-Tel.
               I.2. Numru ta’ referenza taċ-ċertifikat
               I.2.a.
               I.3. Awtorità kompetenti ċentrali
               I.4. Awtorità kompetenti lokali
               I.5. Destinatarju
               Isem
               Indirizz
               Pajjiż
               Nru tat-Tel.
               I.6. Persuna responsabbli mit-tagħbija fl-UE
               Isem
               Indirizz
               Kodiċi Postali
               Nru tat-Tel.
               I.7. Pajjiż tal-oriġini
               Kodiċi ISO
               I.8. Reġjun tal-oriġini
               Kodiċi
               I.9. Pajjiż tad-destinazzjoni
               Kodiċi ISO
               I.10. Reġjun tad-destinazzjoni
               Kodiċi
               I.11. Post tal-oriġini
               Isem
               Numru tal-approvazzjoni
               Indirizz
               Pajjiż
               I.12. Post tad-destinazzjoni
               Isem
               Numru tal-approvazzjoni
               Indirizz
               Kodiċi postali / Reġjun
               I.13. Post tat-tagħbija
               Indirizz
               I.14. Data tat-tluq
               I.15. Mezz ta’ trasport
               Ajrupla
               Vapur
               Vagun tal-ferrovija
               Vettura tat-triq
               Ieħor
               Identifikazzjoni
               Dokument:
               I.16. BIP tad-dħul fl-UE
               Isem Nru tal-unità
               I.17. Nru(Nri) tas-CITES
               I.18. Deskrizzjoni tal-prodott
               I.19. Kodiċi tal-prodott (Kodiċi SA)
               I.20. Kwantità
               I.21. Temperatura tal-prodott
               Ambjentali
               I.22. Għadd ta’ pakketti
               I.23. Nru tas-Siġill/Kontenitur
               I.24. Tip ta’ imballaġġ
               I.25. Prodotti ċċertifikati għal:
               Ipproċessar ulterjuri
               I.26. Għal tranżitu mill-UE lejn pajjiż terz
               Pajjiż terz
               Kodiċi ISO
               I.27. Għall-importazzjoni jew għad-dħul fl-UE
               I.28. Identifikazzjoni tal-prodotti
               Natura tal-prodott
               Piż nett
            
            
               
            Test ta 'immaġni
            
               Parti II: Ċertifikazzjoni
               PAJJIŻ:
               Suf u xagħar imsemmija fl-Artikolu 25(2)(e) tar-Regolament (UE) Nru 142/2011
               II. Tagħrif dwar is-saħħa
               II.a. Numru ta’ referenza taċ-ċertifikat
               II.b.
               DIKJARAZZJONI
               Jien, il-persuna li ffirmat hawn taħt, niddikjara li s-suf (1) u/jew ix-xagħar (1) mhux trattati ġew prodotti minn annimali għajr dawk mill-ispeċi tal-porċini:
               (a) tal-inqas 21 jum qabel id-data tad-dħul fl-Unjoni;
               (b) f’pajjiż terz jew reġjun minnu kif elenkat fil-Parti 1 tal-Anness II mar-Regolament (UE) Nru 206/2010 u awtorizzat għall-importazzjoni fl-Unjoni ta’ laħam frisk ta’ annimali li jixtarru mhux suġġetti għall-garanziji supplimentari A u F imsemmija fih; u
               (c) minn annimali miżmuma fil-pajjiż terz jew reġjun minnu msemmi fil-punt (b), ħieles mill-marda tal-ilsien u d-dwiefer, u, fil-każ tas-suf u x-xagħar min-nagħaġ u l-mogħoż, mill-ġidri tan-nagħaġ u mill-ġidri tal-mogħoż f’konformità mal-kriterji ġenerali bażiċi elenkati fl-Anness II mad-Direttiva 2004/68/KE.
               Noti:
               Din id-dikjarazzjoni sservi biss għal skopijiet veterinarji u għandha takkumpanja l-kunsinna sakemm tasal fl-istazzjon tal-ispezzjoni mal-fruntiera u għandha tinħareġ f'tal-inqas lingwa uffiċjali waħda tal-Istat Membru li minnu l-kunsinna tidħol għall-ewwel fl-Unjoni u f'tal-inqas lingwa uffiċjali waħda tal-Istat Membru destinatarju.
               Parti I:
               Kaxxi ta’ referenza I.11 u I.12: Numru tal-approvazzjoni: in-numru tar-reġistrazzjoni tal-istabbiliment jew tal-impjant li jkun inħareġ mill-awtorità kompetenti.
               Kaxxa ta’ referenza I.19: Uża l-kodiċi rilevanti tas-Sistema Armonizzata (SA) tal-Organizzazzjoni Dinjija Doganali tal-intestaturi li ġejjin: 5101 jew 5102
               Kaxxa ta’ referenza I.20: Kwantità: indika l-piż totali gross u nett f’kgs
               Kaxxa ta’ referenza I.28: Natura tal-prodott: Indika s-suf u x-xagħar
               Parti II:
               (1) Ħassar kif xieraq.
               (2) Il-firma għandha tkun ta’ kulur differenti minn dak tal-istampar.
               L-importatur
               Isem (b’ittri kapitali):
               Indirizz:
               Data:
               Firma:”
               Post: